Изх № 1000- 1046/21.10.2015г. ДО **Ридаком ООД**

Във връзка с открита процедура за възлагане на обществена поръчка с предмет: Доставка на диагностични, лабораторни и медицински консумативи и апаратура за вирусологична диагностика, за изпълнение на задачи, възложени с цел опазване на общественото здраве и недопускане на внос на полиомиелит при наблюдавания увеличен миграционен натиск», съгласно техническата спецификация на Възложителя, открита с Решение № 8 от 11.08.2015г. бих искала да Ви уведомя, че на проведеното заседание на комисията, назначена със Заповед № 319/09.09.2015 г. на директора на НЦЗПБ, се разгледа представената от Вас по процедурата техническа характеристика и се установи следното:

По позиция 18:

18.6 – изискването на Възложителя е: L-глутамин, тестван за клетъчни култури - за добавяне към хранителна следа за клетъчни култури, опаковка до 20 милилитра, а от представения от участника каталог, е видно, че фирмата предлага опаковка от 100 мл.

По позиция 31:

31.1 – изискването на Възложителя е: ELISA четец - обхват на абсорбцията: 0.000 – 4.000 Abs; разделителна способност: 0,001 Abs (на екрана), 0,0001 Abs (при изчисления) Точност: + 0,1% или 0,005 Abs; Плаки: 96 ямкови и стрипове; Дължина на вълната: 405, 450, 492, 630 nm ; Оптична система: 8 канална филтърна система; Източник на светлина: халогенна лампа; Точност на дължината на вълната: + 1 nm, Ширина на процепа: < 8 nm; Методи на изчисляване: ABS, Cut-off, едностандартен, процентен, проценти като логаритъм, линеено, експоненциално, 4РL регресия; Скорост на отчитане: 5 секунди за 96 ямкова плака при една дължина на вълната, Клатачка: задаване на време и скорост на клатачката; Памет: до 100 000 програми и до 100 000 резултата Интерфейс: RS-232, USB, SD карта; Вход: с докосване или мишка; Изход: към външен принтер и компютър, Софтуер: за обработка на данни, а от представения от участника каталог е видно, че участника предлага Точност: + 0,1% или 0,003 Abs, Точност на дължината на вълната: + 2.00 nm, Ширина на процепа: < 10 nm, Памет: до 10 000 резултата.

По позиция 33: Апарат за полимеразна верижна реакция, термоблокът да бъде с минимален капацитет: 96 бр. ямки за 0.2 ml PCR епруветки, тип на блока: Пелтие или еквивалентен, температурен обхват на термоблока да е минимум 4.0°С и максимум 105°С, температурен обхват за нагряване на капака да е минимум 40°С и максимум 120°С, да може да се осъществява регулиране нарастването на температурата в диапазона – 0.1 до 3 °C/sec или по-широк, максималните скорост на загряване и охлаждане да бъдат минимум 5.0°C/sec, максимално отклонение на температурната еднаквост на блока да бъде ±0.2˚С (до 72˚С) или по-малко, максимално отклонение в точността на поддържаната температура на термоблока да бъде ±0.1˚С или по-малко, температурният обхват на градиента да бъде 35°С-105°С или по-широк, от представения от участника каталог е видно, че участника предлага: температурен обхват на термоблока минимум 0°С и максимум 99.9°С, температурен обхват за нагряване на капака минимум 20°С и максимум 110°С, регулирането на нарастването на температурата е в диапазон – 0.1 до 2.5 °C/sec, максималната скорост на загряване и охлаждане е съответно 4.0°C/sec и 3.0°C/sec, максималното отклонение на температурната еднаквост на блока е ±0.3˚С (до 72˚С), максималното отклонение в точността на поддържаната температура на термоблока е ±0.2˚С и температурният обхват на градиента е 30°С-99.9°С.

С оглед на гореизложеното, Ви уведомявам, че в срок до 7 календарни дни от получаване на настоящото писмо, следва да представите: По позиции 18.6, 31 и 33 обяснение за констатираното разминаване между предоставените от участника техническа характеристика и каталог, и изискванията на възложителя.

Председател на комисията:

/Таня Гюрова/